Source: http://legislatie.just.ro/Public/DetaliiDocumentAfis/136604
Timestamp: 2020-02-24 18:56:31+00:00
Document Index: 10147682

Matched Legal Cases: ['HOTĂRÂRE nr. 207', 'Articolul 1', 'Articolul 2', 'Articolul 3', 'Articolul 4', 'Articolul 5']

HG 207 20/03/2012 - Portal Legislativ
HOTĂRÂRE nr. 207 din 20 martie 2012pentru scoaterea definitivă din fondul forestier naţional, fără compensare echivalentă, de către Compania Naţională de Autostrăzi şi Drumuri Naţionale din România - S.A. a unui teren forestier în suprafaţă de 16,4030 ha, proprietate publică a statului, în vederea realizării obiectivului "Execuţie autostrada Orăştie-Sibiu", beneficiar statul român
Publicat în MONITORUL OFICIAL nr. 201 din 27 martie 2012
În temeiul art. 108 din Constituţia României, republicată, al art. 36 şi 40 lit. b) din Legea nr. 46/2008 - Codul silvic, cu modificările şi completările ulterioare, şi al art. 14 şi 28 din Legea nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, cu modificările şi completările ulterioare,Guvernul României adoptă prezenta hotărâre. + Articolul 1 (1) Se aprobă scoaterea definitivă din fondul forestier naţional, fără compensare echivalentă, de către Compania Naţională de Autostrăzi şi Drumuri Naţionale din România - S.A. a unui teren forestier în suprafaţă de 16,4030 ha, proprietate publică a statului, în vederea realizării obiectivului "Execuţie autostrada Orăştie-Sibiu". ... (2) Beneficiarul scoaterii definitive din fondul forestier naţional a terenului prevăzut la alin. (1) este statul român. ... (3) Terenul prevăzut la alin. (1) face parte din fondul forestier naţional, este proprietate publică a statului şi este administrat de Ministerul Transporturilor şi Infrastructurii, prin Compania Naţională de Autostrăzi şi Drumuri Naţionale din România - S.A. ... (4) Terenul prevăzut la alin. (1) este amplasat pe teritoriul administrativ al comunei Cristian în U.P. I Cristian u.a. 2A% = 0,8010 ha, u.a. 2B% = 2,1031 ha, u.a. 2C% = 4,7044 ha, u.a. 1% = 0,6178 ha, u.a. 3A% = 0,1052 ha, u.a. 3B% = 0,8482 ha, u.a. 4B% = 0,7413 ha, pe teritoriul administrativ al oraşului Sălişte în U.B. IV Sălişte u.a. 139C% = 2,9582 ha, u.a. 147A% = 0,7385 ha şi pe teritoriul administrativ al comunei Apoldu de Jos în U.P. I Apoldu de Jos u.a. 67A% = 2,7853 ha. ... + Articolul 2 (1) Scoaterea definitivă din fondul forestier naţional a terenului prevăzut la art. 1 alin. (1) se face cu defrişarea vegetaţiei forestiere. ... (2) Masa lemnoasă de pe terenul prevăzut la alin. (1) se va exploata conform prevederilor legale în vigoare. ... + Articolul 3Scoaterea definitivă a terenului prevăzut la art. 1 alin. (1) se face cu exceptarea de la plata obligaţiilor băneşti conform art. 14 din Legea nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, cu modificările şi completările ulterioare. + Articolul 4Inspectoratul Teritorial de Regim Silvic şi de Vânătoare Braşov şi Compania Naţională de Autostrăzi şi Drumuri Naţionale din România - S.A. răspund de aplicarea prevederilor prezentei hotărâri. + Articolul 5În termen de 30 de zile de la intrarea în vigoare a prezentei hotărâri, Ministerul Transporturilor şi Infrastructurii va efectua demersurile necesare pentru actualizarea anexei nr. 16 la Hotărârea Guvernului nr. 1.705/2006 pentru aprobarea inventarului centralizat al bunurilor din domeniul public al statului, cu modificările şi completările ulterioare.PRIM-MINISTRUMIHAI-RĂZVAN UNGUREANUContrasemnează:---------------Ministrul mediului şi pădurilor,Laszlo BorbelyMinistrul transporturilor şi infrastructurii,Alexandru NazareMinistrul finanţelor publice,Bogdan Alexandru DrăgoiBucureşti, 20 martie 2012.Nr. 207.----